ஒருவழியாய் கப்பல் நவம்பர் இறுதியில் ரியோ வந்து சேர்ந்தது. நிலக்கரியை இறக்கியபின் கப்பற்குழுவிற்கு லிபர்டி எனப்படும் கரையை சுற்றும் வாய்ப்பும் தரப்பட்டது. கேப்டன் வோர்மல் தனது முன்னாள் நண்பரான கேப்டன் குட்வினை சந்திக்கும் அரிய வாய்ப்பும் கிட்டியது. அப்போது தனது தோழருடன் அந்தரங்கமாய் அளவளாவும்போது தனது முதன்மை அதிகாரியான மெக்லெல்லன் மீது தனது கடும் அதிருப்தியை தெரிவித்தார். ஆனால் கப்பல் இஞ்சினியனரான பேட்ஸ் மீது தனக்கிருக்கும் அதீத நம்பிக்கையை தெரிவிக்கவும் அவர் தவறவில்லை.